Ögmundarhraun

Ögmundarhraun er hraunbreiða á Reykjanesskaga sem rann árið 1151 í Krýsuvíkureldum og á upptök sín í norðurhluta gígaraðar austan í Núpshlíðarhálsi.  Ögmundarhraun stendur milli Latsfjalls og Krýsuvíkur-Mælifells og allt suður í sjó og langleiðina austur undir Krýsuvíkurberg. Sunnan til í hrauninu er tveir hólmar sem standa upp úr og er annar nefndur Óbrynnishólmi en hinn, sá austari Húshólmi. 
Hinum megin á nesinu rann Kapelluhraun í sjó fram í Straumsvík sennilega í sama gosi eða goshrinu.

Í Krýsuvík var áningarstaður á árum áður, þar komu menn við áður lagt var á hið illfæra Ögmundarhraun, en það var talið með verstu hraunum yfirferðar á Suðurlandi. Um hraunið er til gömul vísa, sem lýsir því allvel:
Eru í hrauni Ögmundar
ótal margir þröskuldar,
gjótur bæði og grjótgarðar,
glamra þar við skeifurnar. 

Tenglar
Ferlir.is - Aldur Ögmundarhrauns og miðaldalagsins

Flokkur:Hraun á Íslandi
Flokkur:Suðurnes